কোরিয়ান স্কুলগুলোতে অধ্যাপকের সম্মতি ছাড়া ভর্তির সুযোগ পাওয়ার সম্ভাবনা প্রায় শূন্যের কোঠায়। প্রতিটি বিশ্ববিদ্যালয়েরই নিজস্ব কিছু বৃত্তির ব্যবস্থা রয়েছে অন্য দেশের শিক্ষার্থীদের জন্য। যার আওতায় মোটামুটি পুরো টিউশন ফি মওকুফ হয়ে যায়। কিন্তু এই স্কলারশিপের সংখ্যা সীমিত এবং অগ্রাধিকার পান সেসব ছাত্রছাত্রী, যাঁদেরকে অধ্যাপকেরা তাঁদের গবেষণার সহকারী হিসেবে নিতে চান। ‘রিসার্চ অ্যাসিস্ট্যান্ট’ হিসেবে কাজ করার জন্য যে মাসিক বৃত্তি দেওয়া হয়, তা দিয়ে এখানকার অন্যান্য খরচ বেশ ভালো মেটানো যায়।